Stein Arve Torgnesøy

Stein Arve Torgnesøy (1966–2018) var en norsk politiker (FrP).

Han ble valgt til formann i Nord-Trøndelag FpU i 1984 og politisk nestformann i Nord-Trøndelag FrP i 1986. Torgnesøy var medlem av Steinkjer kommunestyre og Nord-Trøndelag fylkesting 1988−1991. Han var ansatt som kommunalpolitisk rådgiver for Fremskrittspartiets stortingsgruppe 1989–1994 og som redaktør i partiavisen Fremskritt 1994–1997. Torgnesøy ble valgt inn i Buskerud fylkesting og fylkesutvalg samt Lier kommunestyre og formannskap i 1995. Han ble partiets gruppeleder i Buskerud fylkesting i 1999. Samme år ble han varaordfører i Lier kommune. Han fratrådde fra dette vervet idet han flyttet tilbake til Steinkjer i 2002.

Torgnesøy var medlem av Steinkjer kommunestyre 2003−2011 og leder i hovedutvalget for oppvekst og kultur, deretter leder i kommunens kontrollutvalg 2011–2015. Torgnesøy var FrPs gruppeleder i Nord-Trøndelag fylkesting 2015–2017. Fra fylkessammenslåingen av Nord- og Sør-Trøndelag i 2018 var han medlem av Trøndelag fylkesting og kontrollutvalget.

Torgnesøy var utdannet kommuneøkonom.

 Referanser 

Kategori:FrP-politikere i Nord-Trøndelag
Kategori:FrP-politikere i Buskerud
Kategori:Lokalpolitikere i Steinkjer
Kategori:Lokalpolitikere i Lier
Kategori:Personer fra Steinkjer kommune